ᱨᱟᱡᱟ ᱵᱷᱳᱡᱽ ᱩᱰᱟᱹᱱ ᱰᱟᱹᱦᱤ

ᱨᱟᱡᱟ ᱵᱷᱳᱡᱽ ᱩᱰᱟᱹᱱ ᱰᱟᱹᱦᱤ  ᱫᱚ ᱢᱤᱫ ᱰᱚᱢᱮᱥᱴᱤᱠ ᱩᱰᱟᱹᱱ ᱰᱟᱹᱦᱤ ᱟᱨ ᱢᱤᱫ ᱚᱠᱛᱚ ᱨᱮ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱠᱟᱱᱟ, ᱡᱟᱦᱟᱸ ᱫᱚ ᱥᱤᱧᱚᱛ ᱨᱮᱱᱟᱜ ᱢᱚᱫᱷᱭᱚ ᱯᱨᱚᱫᱮᱥ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱵᱷᱚᱯᱟᱞ ᱨᱮ ᱥᱮᱵᱟ ᱮᱫᱼᱟ ᱾ ᱑᱐ ᱟᱱᱟᱜ ᱥᱟᱭ ᱥᱮᱨᱢᱟ ᱨᱮᱱᱟᱜ ᱯᱚᱨᱢᱟᱨ ᱨᱟᱡᱟ, ᱨᱟᱡᱟ ᱵᱷᱳᱡᱽ ᱧᱩᱛᱩᱢ ᱛᱮ ᱱᱚᱶᱟ ᱩᱰᱟᱹᱱ ᱰᱟᱹᱦᱤ ᱵᱮᱱᱟᱣ ᱟᱠᱟᱱᱟ ᱾ ᱱᱚᱶᱟ ᱩᱰᱟᱹᱱ ᱰᱟᱹᱦᱤ ᱫᱚ ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱫᱚᱥᱟᱨ ᱡᱚᱛᱚ ᱠᱷᱚᱱ ᱠᱟᱹᱢᱤ ᱟᱠᱟᱱ ᱩᱰᱟᱹᱱ ᱰᱟᱹᱦᱤ ᱠᱟᱱᱟ ᱾ ᱡᱟᱭᱜᱟ ᱦᱤᱥᱟᱹᱵᱽ ᱛᱮ ᱱᱚᱶᱟ ᱫᱚ ᱯᱚᱱᱚᱛ ᱨᱮᱱᱟᱜ ᱡᱚᱛᱚ ᱠᱷᱚᱱ ᱢᱟᱨᱟᱝ ᱩᱰᱟᱹᱱ ᱰᱟᱹᱦᱤ ᱠᱟᱱᱟ ᱾ ᱱᱚᱣᱟ ᱫᱚ ᱜᱟᱱᱫᱷᱤ ᱱᱚᱜᱚᱨ ᱨᱮ ᱢᱮᱱᱟᱜᱼᱟ, ᱥᱚᱦᱚᱨ ᱨᱮᱱᱟᱜ ᱛᱟᱞᱟ ᱨᱮ ᱵᱷᱚᱯᱟᱞ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ ᱠᱷᱚᱱ ᱑᱕ ᱠᱤᱞᱚᱢᱤᱴᱚᱨ (᱙.᱓ ᱢᱤᱞ) ᱥᱟᱺᱜᱤᱧ ᱟᱨ ᱥᱚᱦᱚᱨ ᱨᱮᱱᱟᱜ ᱥᱟᱢᱟᱝ ᱨᱮ ᱦᱟᱵᱤᱵᱽᱜᱚᱸᱡᱽ ᱨᱮᱞᱣᱮ ᱥᱴᱮᱥᱚᱱ ᱠᱷᱚᱱ ᱒᱐ ᱠᱤᱞᱚᱢᱤᱴᱚᱨ (᱑᱒ ᱢᱤᱞ) ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾ ᱩᱰᱟᱹᱱ ᱰᱟᱹᱦᱤ ᱫᱚ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱔᱖ (NH-46) ᱨᱮᱱᱟᱜ ᱡᱚᱲᱟᱣ ᱴᱷᱟᱶ ᱥᱩᱨ ᱨᱮ ᱢᱮᱱᱟᱜᱼᱟ, ᱡᱟᱦᱟᱸ ᱫᱚ ᱵᱷᱚᱯᱟᱞ ᱨᱮᱱᱟᱜ ᱥᱩᱨ ᱨᱮ ᱢᱤᱫ ᱨᱤᱝ ᱨᱚᱰ ᱵᱮᱱᱟᱣᱼᱟ, ᱟᱨ ᱯᱚᱱᱚᱛ ᱨᱟᱡᱽᱰᱟᱦᱟᱨ ᱑᱘ (SH-18) ᱡᱟᱦᱟᱸ ᱫᱚ ᱵᱷᱚᱯᱟᱞ ᱤᱱᱫᱳᱨ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾

ᱱᱚᱣᱟ ᱩᱰᱟᱹᱱ ᱰᱟᱹᱦᱤ ᱨᱮ ᱥᱤᱧᱚᱛ ᱨᱮᱱᱟᱜ ᱛᱟᱞᱢᱟ ᱴᱚᱴᱷᱟ ᱨᱮ ᱢᱮᱱᱟᱜ ᱠᱷᱟᱹᱛᱤᱨ ᱱᱚᱶᱟ ᱩᱰᱟᱹᱱ ᱰᱟᱹᱦᱤ ᱨᱮ ᱢᱤᱫ ᱢᱟᱱᱴᱮᱱᱮᱱᱮᱱᱥ, ᱨᱮᱯᱟᱨ ᱟᱨ ᱚᱵᱷᱚᱨᱮᱞ (MRO) ᱵᱮᱵᱚᱥᱛᱟ ᱢᱮᱱᱟᱜᱼᱟ ᱾

ᱩᱛᱷᱱᱟᱹᱣ
ᱨᱟᱱᱣᱮ
ᱥᱤᱧᱚᱛ ᱥᱚᱨᱠᱟᱨ ᱫᱚ ᱵᱟᱹᱲᱛᱤ ᱥᱮᱵᱟ ᱟᱨ ᱞᱟᱹᱠᱛᱤ ᱠᱚ ᱦᱟᱛᱟᱣ ᱞᱟᱹᱜᱤᱫ ᱛᱮ ᱩᱰᱟᱹᱱ ᱰᱟᱹᱦᱤ ᱠᱚᱫᱚ ᱡᱮᱡᱟᱹᱛᱤᱭᱟᱹᱨᱤ ᱢᱟᱱᱚᱠ ᱞᱮᱠᱟ ᱛᱮ ᱵᱟᱲᱦᱟᱣ ᱞᱟᱹᱜᱤᱫ ᱦᱩᱫᱤᱥ ᱞᱮᱫᱼᱟ ᱾ ᱒᱐᱑᱐ ᱥᱮᱨᱢᱟ ᱨᱮ, ᱨᱟᱱᱣᱮ ᱨᱮᱱᱟᱜ ᱡᱤᱞᱤᱧ ᱫᱚ ᱒,᱗᱔᱔ ᱢᱤᱴᱚᱨ (᱙,᱐᱐᱓ ᱯᱷᱤᱴ) ᱫᱷᱟᱹᱨᱤᱡ ᱵᱟᱲᱦᱟᱣ ᱞᱮᱱᱟ, ᱡᱟᱦᱟᱸ ᱫᱚ ᱢᱟᱨᱟᱝ ᱩᱰᱟᱹᱜ ᱜᱟᱹᱰᱤ ᱠᱚ ᱞᱟᱹᱜᱤᱫ ᱩᱰᱟᱹᱱ ᱰᱟᱹᱦᱤ ᱨᱮ ᱟᱬᱜᱚ ᱫᱟᱲᱮᱭᱟᱜᱼᱟ ᱾ ᱩᱰᱟᱹᱱ ᱰᱟᱹᱦᱤ ᱠᱷᱚᱱ ᱯᱩᱭᱞᱩ ᱥᱚᱡᱷᱮ ᱚᱠᱛᱚ ᱨᱮ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱫᱚ ᱡᱮᱫᱫᱟ ᱞᱟᱹᱜᱤᱫ ᱛᱟᱦᱮᱸ ᱠᱟᱱᱟ, ᱡᱟᱦᱟᱸ ᱫᱚ ᱦᱟᱡᱽ ᱭᱟᱛᱨᱤ ᱠᱚ ᱞᱟᱹᱜᱤᱫ ᱒᱓ ᱚᱠᱴᱚᱵᱚᱨ ᱒᱐᱑᱐ ᱨᱮ ᱥᱟᱣᱫᱤ ᱟᱨᱚᱵᱽ ᱨᱮᱱᱟᱜ ᱡᱟᱹᱛᱤᱭᱟᱹᱨᱤ ᱠᱮᱨᱤᱭᱟᱨ ᱥᱟᱣᱫᱤ ᱦᱚᱛᱮᱛᱮ ᱢᱤᱫ ᱦᱟᱡᱽ ᱪᱟᱨᱴᱟᱨ ᱛᱟᱦᱮᱸ ᱠᱟᱱᱟ ᱾

ᱱᱟᱶᱟ ᱦᱩᱭ ᱫᱟᱲᱮᱭᱟᱜ ᱚᱱᱚᱨᱡᱤ
᱒᱐᱑᱓ ᱥᱟᱞ ᱨᱮ, ᱩᱰᱟᱹᱱ ᱰᱟᱹᱦᱤ ᱟᱡᱟᱜ ᱵᱮᱵᱷᱟᱨᱤᱭᱟᱹ ᱜᱨᱤᱰ ᱥᱤᱥᱴᱮᱢ ᱪᱟᱞᱟᱣ ᱞᱟᱹᱜᱤᱫ ᱛᱮ ᱥᱳᱞᱟᱨ ᱚᱱᱚᱨᱡᱤ ᱵᱮᱵᱷᱟᱨ ᱞᱟᱹᱜᱤᱫ ᱯᱚᱱᱚᱛ ᱨᱮᱱᱟᱜ ᱯᱩᱭᱞᱩ ᱩᱰᱟᱹᱱ ᱰᱟᱹᱦᱤ ᱵᱮᱱᱟᱣ ᱮᱱᱟ ᱾ ᱡᱩᱱ ᱒᱐᱑᱓ ᱨᱮ ᱑᱐᱐ ᱠᱤᱞᱳᱣᱟᱴ ᱨᱮᱱᱟᱜ ᱥᱳᱞᱟᱨ ᱯᱟᱣᱟᱨ ᱯᱞᱟᱸᱴ ᱠᱟᱹᱢᱤ ᱮᱦᱚᱵ ᱞᱮᱱᱟ, ᱢᱟᱲᱟᱝ ᱨᱮ ᱩᱰᱟᱹᱱ ᱰᱟᱹᱦᱤ ᱨᱮ ᱒ ᱢᱮᱜᱟᱣᱟᱴ ᱨᱮᱱᱟᱜ ᱥᱳᱞᱟᱨ ᱯᱟᱣᱟᱨ ᱯᱞᱟᱸᱴ ᱛᱷᱟᱯᱚᱱ ᱨᱮᱱᱟᱜ ᱯᱨᱚᱡᱮᱠᱴ ᱛᱟᱦᱮᱸ ᱠᱟᱱᱟ ᱾ ᱩᱰᱟᱹᱱ ᱰᱟᱹᱦᱤ ᱨᱮ ᱧᱤᱫᱟᱹ ᱥᱮᱴᱮᱨᱚᱜ ᱨᱮᱱᱟᱜ ᱵᱮᱵᱚᱥᱛᱟ ᱢᱮᱱᱟᱜᱼᱟ, ᱢᱤᱫ ᱤᱱᱥᱴᱨᱩᱢᱮᱱᱴ ᱞᱮᱱᱰᱤᱝ ᱥᱤᱥᱴᱮᱢ (ILS) ᱟᱨ CAT VII ᱯᱷᱟᱭᱚᱨ ᱥᱮᱵᱟ ᱢᱮᱱᱟᱜᱼᱟ ᱾

ᱠᱟᱨᱜᱳ ᱟᱨ ᱞᱚᱡᱤᱥᱴᱤᱠ ᱦᱟᱵᱽ
ᱩᱰᱟᱹᱱ ᱰᱟᱹᱦᱤ ᱥᱩᱨ ᱨᱮ ᱑᱗ ᱮᱠᱚᱨ ᱡᱟᱭᱜᱟ ᱛᱮ ᱢᱤᱫᱴᱟᱹᱝ ᱱᱟᱣᱟ ᱮᱭᱟᱨ ᱠᱟᱨᱜᱚ ᱦᱟᱵᱽ ᱨᱮᱱᱟᱜ ᱯᱞᱟᱱ ᱢᱮᱱᱟᱜᱼᱟ ᱾ ᱨᱟᱡᱽᱜᱟᱲ ᱩᱰᱟᱹᱱ ᱰᱟᱹᱦᱤ ᱠᱷᱚᱱ ᱠᱟᱨᱜᱳ ᱪᱟᱪᱞᱟᱣ ᱵᱟᱹᱲᱛᱤ ᱞᱟᱹᱜᱤᱫ ᱛᱮ ᱠᱟᱨᱜᱳ ᱠᱚᱢᱯᱞᱮᱠᱥ ᱨᱮ ᱢᱟᱨᱮ ᱴᱟᱨᱢᱤᱱᱟᱞ ᱵᱤᱞᱰᱤᱝ ᱵᱮᱱᱟᱣ ᱨᱩᱣᱟᱹᱲ ᱦᱩᱭᱩᱜ ᱠᱟᱱᱟ ᱾ ᱚᱠᱴᱚᱵᱚᱨ ᱒᱐᱑᱙ ᱨᱮ ᱱᱚᱶᱟ ᱮᱭᱟᱨ ᱠᱟᱨᱜᱳ ᱠᱚᱢᱯᱞᱮᱠᱥ ᱮᱦᱚᱵ ᱞᱮᱱᱟ ᱾

ᱢᱟᱱᱴᱮᱱᱮᱱᱥ, ᱨᱮᱯᱟᱨ ᱟᱨ ᱚᱵᱷᱚᱨᱦᱟᱞ ᱵᱮᱵᱚᱥᱛᱟ
ᱥᱤᱧᱚᱛ ᱨᱮ ᱢᱟᱱᱴᱮᱱᱮᱱᱥ, ᱨᱮᱯᱟᱨ ᱟᱨ ᱚᱵᱷᱚᱨᱦᱟᱞ (MRO) ᱵᱮᱵᱚᱥᱛᱟ ᱠᱚ ᱵᱮᱱᱟᱣ ᱞᱟᱹᱜᱤᱫ ᱛᱮ ᱩᱰᱟᱹᱱ ᱰᱟᱹᱦᱤ ᱫᱚ ᱘ ᱜᱚᱴᱟᱝ ᱱᱟᱣᱟ ᱴᱷᱟᱶ ᱠᱷᱚᱱ ᱢᱤᱫᱴᱟᱹᱝ ᱞᱮᱠᱟᱛᱮ ᱵᱟᱪᱷᱚᱱ ᱟᱠᱟᱱᱟ ᱾ ᱫᱤᱥᱚᱢ ᱨᱮ ᱩᱰᱟᱹᱱ ᱰᱟᱹᱦᱤ ᱨᱮᱱᱟᱜ ᱛᱟᱞᱢᱟ ᱴᱷᱟᱶ ᱥᱩᱵᱤᱫᱷᱟ ᱞᱟᱹᱜᱤᱫ ᱟᱹᱰᱤ ᱜᱟᱱ ᱵᱷᱟᱹᱞᱟᱹᱭ ᱟᱨ ᱞᱚᱡᱤᱥᱴᱤᱠ ᱯᱨᱚᱥᱯᱮᱠᱴ ᱮ ᱮᱢ ᱮᱫᱟ ᱾ ᱒᱐᱒᱑ ᱥᱮᱨᱢᱟ ᱨᱮ ᱵᱮᱱᱟᱣ ᱮᱛᱚᱦᱚᱵ ᱦᱩᱭ ᱞᱮᱱᱟ ᱟᱨ ᱒᱐᱒᱔ ᱥᱮᱨᱢᱟ ᱨᱮ ᱯᱩᱨᱟᱹᱣ ᱦᱩᱭᱩᱜᱼᱟ ᱢᱮᱱᱛᱮ ᱵᱟᱰᱟᱭᱚᱜ ᱠᱟᱱᱟ ᱾

ᱤᱢᱤᱜᱨᱮᱥᱚᱱ ᱪᱮᱠᱯᱚᱥᱴ ᱟᱨ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱜ
ᱥᱮᱯᱴᱮᱢᱵᱚᱨ ᱒᱐᱑᱙ ᱨᱮ, ᱰᱤᱨᱮᱠᱴᱚᱨᱮᱴ ᱡᱮᱱᱮᱨᱟᱞ ᱚᱯᱷ ᱥᱤᱵᱤᱞ ᱮᱵᱤᱭᱮᱥᱚᱱ (DGCA) ᱦᱚᱛᱮᱛᱮ ᱩᱰᱟᱹᱱ ᱰᱟᱹᱦᱤ ᱨᱮᱱᱟᱜ ᱡᱮᱡᱟᱹᱛᱤᱭᱟᱹᱨᱤ ᱢᱟᱹᱱ ᱮᱢᱚᱜ ᱮ ᱮᱛᱚᱦᱚᱵ ᱠᱮᱫᱼᱟ ᱾ ᱱᱚᱵᱷᱮᱢᱵᱚᱨ ᱒᱐᱑᱙ ᱨᱮ, ᱚᱲᱟᱜ ᱢᱚᱱᱛᱨᱤ ᱟᱨ ᱥᱤᱵᱷᱤᱞ ᱮᱵᱤᱭᱮᱥᱚᱱ ᱢᱚᱱᱛᱨᱤ ᱨᱤᱱᱤᱡ ᱥᱚᱦᱮᱛ ᱠᱷᱚᱱ ᱵᱮᱱᱟᱣ ᱟᱠᱟᱱ ᱢᱤᱫ ᱡᱚᱭᱮᱱᱴ ᱥᱮᱱᱴᱨᱟᱞ ᱴᱤᱢ ᱫᱚ ᱩᱰᱟᱹᱱ ᱰᱟᱹᱦᱤ ᱨᱮ ᱥᱮᱴᱮᱨ ᱮᱱᱟ ᱟᱨ ᱤᱢᱮᱜᱨᱮᱥᱚᱱ ᱥᱩᱵᱤᱫᱷᱟ ᱮᱦᱚᱵ ᱞᱟᱹᱜᱤᱫ ᱥᱩᱵᱤᱫᱷᱟ ᱠᱚ ᱧᱮᱞ ᱞᱟᱹᱜᱤᱫ ᱛᱮ ᱩᱰᱟᱹᱱ ᱰᱟᱹᱦᱤ ᱠᱚ ᱥᱮᱴᱮᱨ ᱞᱮᱱᱟ ᱛᱟᱦᱮᱸᱫ, ᱟᱨ ᱩᱱᱠᱩ ᱫᱚ ᱟᱹᱰᱤ ᱢᱟᱨᱟᱝ ᱮᱴᱠᱮᱴᱚᱬᱮ ᱵᱟᱝ ᱠᱚ ᱧᱟᱢ ᱞᱮᱜᱼᱟ ᱾

ᱤᱱᱴᱮᱜᱨᱮᱴᱮᱰ ᱴᱟᱨᱢᱤᱱᱟᱞ
᱑᱓᱕ ᱠᱳᱴᱤ (US$᱑᱖ ᱢᱤᱞᱤᱭᱚᱱ) ᱴᱟᱠᱟ ᱜᱚᱱᱚᱝ ᱢᱤᱫᱴᱟᱹᱝ ᱴᱟᱨᱢᱤᱱᱟᱞ ᱵᱷᱚᱵᱚᱱ ᱫᱚ ᱒᱘ ᱡᱩᱱ ᱒᱐᱑᱑ ᱨᱮ ᱥᱤᱵᱷᱤᱞ ᱩᱰᱟᱹᱱ ᱢᱚᱱᱛᱨᱤ ᱣᱟᱭᱞᱟᱨ ᱨᱚᱵᱤ ᱦᱚᱛᱮᱛᱮ ᱩᱰᱷᱟᱹᱣ ᱥᱟᱹᱜᱩᱱ ᱞᱮᱱᱟ ᱾ ᱡᱮᱡᱟᱹᱛᱤᱭᱟᱹᱨᱤ ᱴᱟᱨᱢᱤᱱᱟᱞ ᱵᱮᱱᱟᱣ ᱞᱟᱹᱜᱤᱫ ᱛᱮ ᱢᱚᱫᱷᱭᱚ ᱯᱨᱚᱫᱮᱥ ᱥᱚᱨᱠᱟᱨ ᱔᱐᱐ ᱮᱠᱚᱲ ᱡᱟᱭᱜᱟ ᱮᱢ ᱞᱮᱫ ᱛᱟᱦᱮᱸᱫ ᱾ ᱴᱟᱨᱢᱤᱱᱟᱞ ᱵᱷᱚᱵᱚᱱ ᱫᱚ ᱒᱖,᱙᱓᱖ ᱥᱠᱚᱭᱟᱨ ᱢᱤᱴᱚᱨ (᱒᱘᱙,᱙᱔᱐ ᱥᱠᱚᱭᱟᱨ ᱯᱷᱩᱴ) ᱨᱮ ᱯᱟᱥᱱᱟᱣ ᱟᱠᱟᱱᱟ ᱟᱨ ᱱᱚᱸᱰᱮ ᱑᱔ ᱜᱚᱴᱟᱝ ᱪᱮᱠ-ᱤᱱ ᱠᱟᱣᱩᱱᱴᱚᱨ, ᱪᱟᱞᱟᱜ ᱞᱟᱹᱜᱤᱫ ᱯᱩᱱᱭᱟᱹ ᱤᱢᱤᱜᱨᱮᱥᱚᱱ ᱠᱟᱣᱩᱱᱴᱚᱨ ᱟᱨ ᱦᱤᱡᱩᱜ ᱥᱮᱱᱚᱜ ᱞᱟᱹᱜᱤᱫ ᱛᱩᱨᱩᱭ ᱜᱚᱴᱟᱝ ᱤᱢᱤᱜᱨᱮᱥᱚᱱ ᱠᱟᱣᱩᱱᱴᱚᱨ ᱢᱮᱱᱟᱜᱼᱟ ᱾


ᱮᱭᱟᱨᱞᱟᱭᱤᱱᱥ ᱟᱨ ᱰᱮᱥᱴᱤᱱᱮᱥᱚᱱ ᱠᱚ

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

ᱥᱚᱨᱠᱟᱨᱤ ᱣᱮᱵᱽᱥᱟᱭᱤᱴ

ᱛᱷᱚᱠ:ᱵᱷᱚᱯᱟᱞ ᱨᱮ ᱥᱟᱜᱟᱲᱚᱢ
ᱛᱷᱚᱠ:ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱩᱰᱟᱹᱱ ᱰᱟᱹᱦᱤ ᱠᱚ